ai4bharat/Pralekha huggingface dataset:
பிரதமர் அலுவலகம்
மாற்றுத் திறனாளிகளுக்கான 2018 ஆசிய விளையாட்டுப் போட்டியில் பதக்கம் வென்ற வீரர்களுக்கு பிரதமர் பாராட்டு
மாற்றுத் திறனாளிகளுக்கான 2018 ஆசிய விளையாட்டுப் போட்டியில் பதக்கம் வென்ற வீரர்களை பிரதமர் திரு. நரேந்திர மோடி சந்தித்து பாராட்டு தெரிவித்தார்.
இந்நிகழ்ச்சியில் பேசிய பிரதமர், வீர்ர்கள் பதக்கம் வென்றது தமக்கு மகிழ்ச்சியளிப்பதாகத் தெரிவித்தார். அவர்களது திறமையைப் பாராட்டிய பிரதமர், அவர்களின் மனவலிமையே இந்த வெற்றிக்கான முக்கிய காரணம் என்றும், சர்வதேச அளவில் இந்தியாவின் தோற்றத்தை மேம்படுத்தியதற்காகவும் விளையாட்டு வீரர்களைப் பாராட்டினார்.
பதக்கம் வென்ற வீர்ர்களின் பயிற்சியாளர்களையும் பிரதமர் பாராட்டினார்.
வெற்றி பெறுவோம்; புதிய உயரங்களை மேலும் எட்டுவோம் என்ற நம்பிக்கையுடன் வீரர்கள் விளையாடிட வேண்டும் என்றும் பிரதமர் கேட்டுக்கொண்டார்.
மத்திய பணியாளர் தேர்வாணையம்
மத்திய தேர்வாணையம் நவம்பர் 2020-ல் இறுதி செய்த பணியாளர் தேர்வு முடிவுகள்
கீழ்கண்ட பணியாளர் தேர்வு முடிவுளை மத்திய தேர்வாணையம் கடந்த நவம்பரில் இறுதி செய்துள்ளது. பரிந்துரைக்கப்பட்ட விண்ணப்பதாரர்களுக்கு, தேர்வு முடிவுகள் தபால் மூலம் தனியாகவும் தெரிவிக்கப்பட்டுள்ளன.
தேர்வு முடிவுகள் முழு விவரத்துக்கு இங்கே கிளிக் செய்யவும்:
https://static.pib.gov.in/WriteReadData/userfiles/List6.pdf
-----
(Visitor Counter : 104
பிரதமர் அலுவலகம்
இந்திய விவசாயிகள் உரக்கூட்டுறவு நிறுவன  தலைவர் சர்தார் பல்வீந்தர் சிங் நக்காய் அவர்களின் மறைவிற்குப் பிரதமர் இரங்கல் தெரிவித்துள்ளார்
இந்திய விவசாயிகள் உரக்கூட்டுறவு நிறுவன  தலைவர் சர்தார் பல்வீந்தர் சிங் நக்காய் அவர்களின் மறைவிற்குப் பிரதமர் திரு நரேந்திர மோடி இரங்கல் தெரிவித்துள்ளார்.
“வேளாண்மை மற்றும் கூட்டுறவுத்துறையில் சிறந்து விளங்கியவர் சர்தார் பல்வீந்தர் சிங் நக்காய் அவர்கள். விவசாயிகளுக்கு அதிகாரம் அளிப்பதை நோக்கிய பங்களிப்புகளில் முன்னோடியாக இருந்தவர் அவர். அவரது மறைவு வருத்தமளிக்கிறது, அவரது குடும்பத்தினருக்கும் நண்பர்களுக்கும் ஆழ்ந்த இரங்கல்கள், அவரது ஆன்மா சாந்தியடைவதாக” என்று பிரதமர் டுவிட்டர் செய்தியில் கூறியுள்ளார்.
ரெயில்வே அமைச்சகம்
தொழில்நுட்பம் அல்லாத பிரபல பிரிவுகளைச் சேர்ந்த பதவிகளுக்கான விண்ணப்பதாரர்களின் கவலைகளை ரயில்வே குழு நிவர்த்தி செய்கிறது
ரயில்வே அமைச்சகம் கடந்த ஜனவரி 26ம் தேதி, பிறப்பித்த உத்தரவு எண் ERB-I/2022/23/06-ன் படி, CEN 01/2019  மற்றும் CEN RRC-01/2019  விண்ணப்பதாரர்களின் கவலைகள் குறித்து ஆலோசிக்கக் குழு ஒன்றை அமைத்துள்ளது. கீழ்கண்ட நடைமுறைகளைப் பின்பற்ற ரயில்வே அமைச்சகம் முடிவு செய்துள்ளது.CEN 01/2019 இரண்டாம் நிலை கம்ப்யூட்டர் அடிப்படையிலான தேர்வுக்கு, 20 மடங்கு விண்ணப்பதார்கள் சம்பளப் பிரிவு வாரியாகத் தேர்வு செய்யப்படுவர்.ஏற்கனவே தகுதியானவர்களாக அறிவிக்கப்பட்ட விண்ணப்பதாரர்கள் தொடர்ந்து தகுதியானவர்களாக இருப்பர்.கூடுதல் விண்ணப்பதாரர்களின் பட்டியல், சம்பளப் பிரிவு அடிப்படையில் தேர்வு செய்யப்பட்டு அறிவிக்கப்படும்.ரயில்வே தேர்வு வாரியங்கள் வாரியாக, ஒவ்வொரு சம்பள பிரிவுக்கும், 2ம் நிலை கம்ப்யூட்டர் அடிப்படையிலான தேர்வுக்கான விண்ணப்தார்கள் ஒரே ஷிப்ட்-ல் இடம் பெறுவர். இது இயல்பாக்கத்தை அகற்றும். அதிக எண்ணிக்கை காரணமாக, ஒரே ஷிப்ட் சாத்தியம் இல்லை என்றால், விகிதச்சார அடிப்படையில் இயல்பாக்கம் செய்யப்படும்.CEN RRC-01/2019  ஒரே தேர்வாக இருக்கும். இரண்டாம் நிலை கம்ப்யூட்டர் அடிப்படையிலான தேர்வு இருக்காது.ரயில்வே தேர்வு வாரியங்கள் வாரியாக முதல் நிலைத் தேர்வு நடத்தப்படும். தேர்வுகளை விரைவாக நடத்தி முடிக்க, ஒவ்வொரு தேர்வு வாரியத்திலும், ஷிப்ட்களின் எண்ணிக்கையை குறைக்க அதிகபட்சத் திறனை பயன்படுத்த பரிந்துரைக்கப்படும்.சதவீத அடிப்படையிலான இயல்பாக்கம், புரிந்து கொள்ள எளிதாக இருக்கும். ஒன்றுக்கும் மேற்பட்ட ஷிப்ட்கள் இருக்கும் இடங்களில் இந்த முறை பயன்படுத்தப்படும்.முதல் நிலையின் பல பதவிகளுக்கு, இந்திய ரயில்வேயின் மருத்துவ கையேட்டில் பரிந்துரைக்கப்பட்டுள்ளபடி மருத்துவ தரநிலைகள் பயன்படுத்தப்படும்.பொருளாதாரத்தில் பின்தங்கிய பிரிவினின் கீழ் உள்ள விண்ணப்பதாரர்களுக்கு, கிடைக்கும் எந்தவித வருமானம் மற்றும் சொத்து சான்றிதழும் செல்லுபடியானதாகக் கருதப்படும்.
CEN 01/2019  மற்றும் CEN RRC-01/2019 -க்கான அட்டவணைஅனைத்து சம்பளப் பிரிவுகளுக்கான மாற்றியமைக்கப்பட்ட முடிவுகள், 2022 ஏப்ரல் முதல் வாரம் அறிவிக்கப்படும்.6ம் நிலை சம்பளத்துக்கான, 2ம் நிலை கம்ப்யூட்டர் அடிப்படையிலான தேர்வு 2022, மே மாதம் நடத்தப்படும்.இதர சம்பளப் பிரிவுகளுக்கான 2ம் நிலை கம்ப்யூட்டர் அடிப்படையிலான தேர்வு நியாயமான இடைவெளிக்குப்பின் நடத்தப்படும்.2ம் நிலை கம்ப்யூட்டர் அடிப்படையிலான தேர்வைத் தவிர்க்க, முதல் நிலை கம்ப்யூட்டர் அடிப்படையிலான தேர்வுக்கு சிறப்பு நிபந்தனைகளுடன் மாற்றியமைக்கப்பட்ட முறையை பின்பற்ற முடிவு செய்யப்பட்டுள்ளது.ஒவ்வொரு ஷிப்ட்டின் தேவை குறிப்பிடத்தக்க அளவு அதிகரித்துள்ளதால், முதல் நிலை கம்ப்யூட்டர் அடிப்படையிலான தேர்வை நடத்தக் கூடுதல் உள்கட்டமைப்பு மற்றும் பொருட்களைப் பயன்படுத்த வேண்டும். முதல்நிலை கம்ப்யூட்டர் தேர்வை கூடிய விரைவில் நடத்த முயற்சிகள் மேற்கொள்ளப்படும்.ஆகையால், முதல் நிலை கம்யூட்டர் தேர்வை 2022 ஜூலை முதல் நடத்த திட்டமிடப்பட்டுள்ளது.
விவசாயத்துறை அமைச்சகம்
செலவில்லாத இயற்கை விவசாயத்தை செயல்படுத்துதல்: தமிழகத்திற்கு வழங்கப்பட்டுள்ள நிதி விவரம்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த வேளாண் மற்றும் விவசாயிகள் நலன் துறை அமைச்சர் திரு நரேந்திர சிங் தோமர் கீழ்காணும் தகவல்களை வழங்கினார்.
இயற்கை விவசாயத்தில் பாரம்பரிய உள்நாட்டு நடைமுறைகளை ஊக்குவிப்பதற்காக பாரம்பர்ய விவசாய மேம்பட்டுத் திட்டத்தின் துணை திட்டமாக பாரதிய பிரக்ரிதிக் கிரிஷி பதாதியை 2020-21-ம் ஆண்டு முதல் அரசு செயல்படுத்தி வருகிறது.
எந்த விதமான செயற்கை இரசாயன உள்ளீடுகளையும் பயன்படுத்தாமல் இயற்கை விவசாயம் மற்றும் மறுசுழற்சி உள்ளிட்ட முறைகளை இத்திட்டம் ஊக்குவிக்கிறது. செயற்கை இரசாயனங்களைப் பயன்படுத்தாத காரணத்தால் இயற்கை விவசாயத்தின் செலவுகள் குறைந்துள்ளன.
பாரதிய பிரக்ரிதிக் கிரிஷி பதாதி திட்டத்தின் கீழ் குழுக்கள் உருவாக்கம், திறன் வளர்த்தல், தொடர் வழிகாட்டுதல்,
சான்றிதழ் வழங்கல்ஆகியாவற்றுடன் ஆய்வுக்காக ஒரு ஹெக்டேருக்கு மூன்று வருடங்களுக்கு ரூபாய் 12200 வழங்கப்படுகிறது.
பாரதிய பிரக்ரிதிக் கிரிஷி பதாதி திட்டத்தின் கீழ் தமிழ்நாட்டில் 2000 ஹெக்டேர் நிலங்கள் பயனடைந்துள்ளன. ரூபாய் 31.82 லட்சம் வழங்கப்பட்டுள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1809688
பிரதமர் அலுவலகம்
ஜனவரி 23-ம் தேதி மேற்கு வங்கம், அசாமில் பிரதமர் பயணம் மேற்கொள்கிறார்
கொல்கத்தாவில் நேதாஜி சுபாஷ் சந்திர போசின் 125-வது பிறந்தநாளைக் குறிக்கும் பராக்கிரம தினக் கொண்டாட்டத்தில் பிரதமர் உரையாற்றுகிறார்
அசாம் சிவசாகரில் ஒரு லட்சத்துக்கும் மேற்பட்ட நிலப் பட்டாக்களை பிரதமர் வழங்குகிறார்
பிரதமர் திரு நரேந்திர மோடி, நேதாஜி சுபாஷ் சந்திர போசின் 125-வது பிறந்தநாளையொட்டி ஜனவரி 23-ம் தேதி நடைபெறவுள்ள பராக்கிரம தின கொண்டாட்டத்தில் உரையாற்றுவதற்காக கொல்கத்தா செல்கிறார். அசாம், சிவசாகரில் 1.06 லட்சம் நிலப்பட்டாக்களை வழங்குவதற்காக ஜெரங்காபதர் நகருக்கும் பிரதமர் செல்கிறார்.
மேற்கு வங்கத்தில் பிரதமர் கொல்கத்தா விக்டோரியா நினைவு மண்டபத்தில் ‘பராக்கிரம தின’ தொடக்க விழாவுக்கு பிரதமர் தலைமை வகிப்பார். நேதாஜியின் இணையற்ற வீரம், தன்னலமற்ற தேசத் தொண்டு ஆகியவற்றைப் போற்றிப் பாராட்டும் வகையில், மத்திய அரசு அவரது பிறந்த நாளான ஜனவரி 23-ம் தேதியை ஒவ்வொரு ஆண்டும் பராக்கிரம தினமாகக் கொண்டாட முடிவு செய்துள்ளது. நாட்டு மக்களுக்கு குறிப்பாக இளைஞர்களுக்கு நேதாஜி செய்தது போல, நாட்டுப்பற்றை ஊட்டவும், எத்தகைய துன்பத்தையும் துணிச்சலுடன் எதிர்நோக்கும் ஊக்கத்தை விதைக்கும் வகையில் இது கொண்டாடப்படவுள்ளது.
நேதாஜி குறித்து நிரந்தர கண்காட்சி மற்றும் படக் காட்சி இந்த விழாவையொட்டி தொடங்கி வைக்கப்படும். நினைவு நாணயம் மற்றும் அஞ்சல் தலையையும் பிரதமர் வெளியிடுவார். ‘ அம்ர நூதன் ஜௌபோநேரி தூத்’ என்னும் நேதாஜி பற்றிய கலை நிகழ்ச்சியும் நடைபெறும்.
இந்த நிகழ்ச்சிக்கு முன்னதாக, கொல்கத்தா தேசிய நூலகத்துக்கு பிரதமர் சென்று பார்வையிடுவார். ‘’ 21-ம் நூற்றாண்டில் நேதாஜி சுபாஷின் மரபை ஆய்வு செய்தல்’’ என்னும் சர்வதேச மாநாட்டுக்கும், கலைஞர்கள் முகாமுக்கும் ஏற்பாடு செய்யப்பட்டுள்ளது. மாநாட்டில் பங்கேற்பவர்கள் மற்றும் கலைஞர்களுடன் பிரதமர் கலந்துரையாடுவார்.
அசாமில் பிரதமர்
இதற்கு முன்பாக, அசாம் செல்லும் பிரதமர் சிவசாகரில் 1.06 லட்சம் நிலப்பட்டாக்களை/ ஒதுக்கீட்டுச் சான்றுகளை வழங்குவார். மாநிலத்தின் மண்ணின் மக்களுக்கு நில உரிமைகளைப் பாதுகாக்கும் அவசர அவசியத்தைக் கருத்தில் கொண்டு, அசாம் மாநில அரசு, விரிவான புதிய நிலக் கொள்கையை வகுத்துள்ளது. உள்ளூர் மக்களின் நில உரிமைகள் இதன் மூலம் பாதுகாக்கப்படும். உள்ளூர் மக்களுக்கு பாதுகாப்பு உணர்வை ஊட்டும் விதத்தில், நிலப் பட்டாக்கள்/ஒதுக்கீட்டு சான்றிதழ்களை வழங்க உயர் முன்னுரிமை அளிக்கப்பட்டுள்ளது. 2016-ல் அசாமில் 5.75 லட்சம் நிலமற்ற குடும்பங்கள் இருந்தன. தற்போதைய அரசு 2016 மே மாதம் முதல் 2.28 லட்சம் குடும்பங்களுக்கு நிலப் பட்டாக்கள்/ஒதுக்கீட்டு சான்றிதழ்களை வழங்கியுள்ளது. இந்த நடைமுறையில் அடுத்த கட்டமாக ஜனவரி 23-ம் தேதி விழா நடைபெறுகிறது.
சிறப்பு சேவைகள் மற்றும் கட்டுரைகள்
சௌராஷ்டிரா தமிழ் சங்கமத்தின் ஒரு பகுதியாக சோம்நாத்தில் மாபெரும் மணல் சிற்ப மஹோத்சவம்
சௌராஷ்டிரா தமிழ் சங்கமம் நிகழ்ச்சி ஏப்ரல் 17-ம் தேதி மத்திய பாதுகாப்புத்துறை அமைச்சர் திரு ராஜ்நாத் சிங், குஜராத் முதலமைச்சர் திரு பூபேந்திர படேல் ஆகியோர் முன்னிலையில் கோலாகலமாக தொடங்கியது. சௌராஷ்டிரா தமிழ் சங்கமத்தின் ஒரு பகுதியாக ஏப்ரல் 30ம் தேதி வரை கடற்கரை விளையாட்டு, கைவினைப்பொருட்கள் கண்காட்சி, ஒளியும்- ஒலியும் போன்ற நிகழ்ச்சிகள் நடத்தப்பட உள்ளன.
இதேபோல், குஜராத் மாநில லலித் கலா அகாடமி, விளையாட்டு இளைஞர் மற்றும் கலாச்சாரத்துறை சார்பில் மாபெரும் மணல் சிற்ப மஹோத்சவம் சோம்நாத்தில் நடத்தப்படுகிறது. இந்த மஹோத்சவம் குறித்து பேசிய லலித் கலா அகாடமி செயலாளர் திரு டி ஆர் தேசாய், மணல் சிற்பங்கள் மட்டுமல்லாமல், குஜராத் கலைஞர்களின் பிற திறமைகளையும் வெளக்கொண்டு வர வாய்ப்பு அளிக்கப்பட்டுள்ளதாகக் கூறினார். மணல் சிற்பங்கள் கடற்கரையோர பகுதிகளில் மிகவும் பிரபலம் என்பதைக் கருத்தில்கொண்டு இதற்கு முன்பாக, சோம்நாத், துவாரகா, போர்பந்தர் போன்றவற்றில் மாபெரும் மணல் சிறப்பம் மஹோத்சவம் நடத்தப்பட்டது என்றார்.
இந்த மஹோத்சவத்தில் 34 கலைஞர்கள் கலந்து கொண்டு தங்களுடைய அசாத்திய திறமைகளைக் கொண்டு கலைவண்ணத்தில் உருவாக்கிய மணல் சிறப்பங்கள், சுற்றுலாப் பயணிகள் மட்டுமல்லாமல், ஏராளமானவர்களின் கவனத்தையும் தன் பக்கம் ஈர்த்துள்ளது. சௌராஷ்டிரா தமிழ் சங்கத்தின் சின்னம், விநாயகர், சிவன், மற்றும் நடராஜரின் சிற்பங்கள், ஜி20 ஆகியவற்றை உள்ளடக்கிய தனித்தன்மை வாய்ந்த 15 சிற்பங்கள் பல்வேறு கலைஞர்களின் கைவண்ணத்தில் காட்சிக்கு வைக்கப்பட்டுள்ளன.
வணிகம் மற்றும் தொழில்துறை அமைச்சகம்
ஏசிக்கள் மற்றும் எல் ஈ டி விளக்குகளுக்கான உற்பத்தி சார்ந்த ஊக்கத்தொகை திட்டத்திற்காக 52 நிறுவனங்கள் விண்ணப்பித்துள்ளன
ஏசிக்கள் மற்றும் எல் ஈ டி விளக்குகள் போன்ற வீட்டு உபயோக பொருட்களின் உள்ளூர் தயாரிப்பை ஊக்குவிப்பதற்கான உற்பத்தி சார்ந்த ஊக்கத்தொகை திட்டத்தின் கீழ் ரூ 5,866 கோடி முதலீட்டு உறுதியுடன் மொத்தம் 52 நிறுவனங்கள் விண்ணப்பித்துள்ளன. 2021 ஏப்ரல் 16 அன்று அறிவிக்கப்பட்ட இத்திட்டத்திற்கு விண்ணப்பிப்பதற்கான கடைசி தேதி 2021 செப்டம்பர் 15 ஆகும்.
டாய்கின், ஹிட்டாச்சி, மெட்டியூப், நிடெக், வோல்டாஸ், புளூஸ்டார், ஹாவெல்ஸ், ஆம்பர், ஈபேக், டிவிஸ்-லூகாஸ், டிக்சன், ஆர் கே லைட்டிங், யுனிகுளோபஸ், ராதிகா ஆப்டோ, சிஸ்கா உள்ளிட்ட பல்வேறு நிறுவனங்கள் ஏசிக்கள் மற்றும் எல் ஈ டி விளக்குகளுக்கான உற்பத்தி சார்ந்த ஊக்கத்தொகை திட்டத்திற்காக விண்ணப்பித்துள்ளன
இத்திட்டத்தின் வாயிலாக அடுத்த ஐந்து வருடங்களில் ரூ 2,71,000 கோடி மதிப்பிலான ஏசி மற்றும் எல் ஈ டி விளக்குகள் சார்ந்த பொருட்கள் தயாரிக்கப்படும் என்று எதிர்பார்க்கப்படுகிறது. ரூ 5,866 கோடி மதிப்பிலான கூடுதல் முதலீடு இந்த திட்டத்தின் கீழ் இத்துறையில் செய்யப்படும். ஏசி உதிரிபாகங்களுக்காக 31 நிறுவனங்கள் ரூ 4995 கோடி முதலீட்டிற்கும், எல் ஈ டி பொருட்களுக்காக 21 நிறுவனங்கள் ரூ 871 கோடி முதலீட்டிற்கும் உறுதியளித்துள்ளன.
இத்திட்டத்தின் மூலம் அடுத்த 5 வருடங்களில் சுமார் 2 லட்சம் நேரடி மற்றும் மறைமுக வேலைவாய்ப்புகள் உருவாகும். 15 முதல் 20 சதவீதமாக தற்போது இருக்கும் உள்நாட்டு மதிப்பு கூட்டல் விகிதம் 75 முதல் 80 சதவீதமாக உயரும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755458
-----
(Visitor Counter : 204
PIB Headquarters
இந்திய அஞ்சல் துறை
அண்ணாசாலை தலைமை அஞ்சலகத்தில் உள்ள சிறப்பு தபால்தலை மையத்தில் குழந்தைகள் தின கொண்டாட்டம் தொடர்பாக சென்னையில் உள்ள பள்ளிகளுக்கு இடையிலான சிறப்பு பேச்சு போட்டி  14.11.2019 அன்று சிறப்பாக நடைபெற்றது. சென்னை மாவட்டத்திலுள்ள பல்வேறு பள்ளிகளைச் சேர்ந்த மாணவ-மாணவியர் இப்போட்டியில் பங்கேற்றனர். தொடக்கப் பள்ளிகள் பிரிவில் சென்னை வேளச்சேரியில் உள்ள சான் அகாடமி பள்ளியில் ஐந்தாம் வகுப்பு பயிலும் மாணவர் செல்வன். கார்த்திக் சிவகுமார் முதல் பரிசினையும், சென்னை புதுப்பேட்டையில் உள்ள ஆர்.பி.ஏ.என்.சி. தொடக்கப் பள்ளியில் ஐந்தாம் வகுப்பு பயிலும் மாணவி செல்வி. பி.ஹர்சினி இரண்டாம் பரிசினையும், சென்னை புது வண்ணாரப்பேட்டையில் உள்ள ஸ்டெல்லா மேரீஸ் தொடக்கப் பள்ளியில் ஐந்தாம் வகுப்பு பயிலும் மாணவி செல்வி. வி.நேத்ரா மூன்றாம் பரிசினையும் வென்றனர்.
உயர்நிலைப் பள்ளிகள் பிரிவில் சென்னை நங்கநல்லூரில் உள்ள ஹிந்து காலனி செல்லம்மாள் வித்யாலயா பள்ளியில் எட்டாம் வகுப்பு பயிலும் மாணவி செல்வி. ஹரிணி நாராயணன் முதல் பரிசினையும், சென்னை வன்னிய தேனாம்பேட்டையில் உள்ள சென்னை உயர்நிலைப் பள்ளியில் ஒன்பதாம் வகுப்பு பயிலும் மாணவர் செல்வன். பி.யஷ்வந்த் இரண்டாம் பரிசினையும், சென்னை செம்பியத்தில் உள்ள கே.ஆர்.எம். பொதுப் பள்ளியில் ஒன்பதாம் வகுப்பு பயிலும் மாணவி செல்வி. கே.ஹரிணி மூன்றாம் பரிசினையும் வென்றனர்.
சென்னை நகர மண்டல அலுவலகத்தின் உதவி இயக்குனர் திரு.ஆர்.பாலச்சந்தர் மற்றும் அண்ணா சாலை தலைமை அஞ்சலகத்தின் தலைமை அதிகாரி திரு.வீ.கனகராஜன் ஆகியோர் வெற்றி பெற்ற மாணவி-மாணவியருக்கு பரிசுகளை வழங்கினார்கள். மேலும் இப்போட்டியில் பங்கேற்ற அனைத்து பள்ளி மாணவ-மாணவியருக்கு பங்கேற்புச் சான்றிதழ் வழங்கி விழாவினை சிறப்பித்தனர்.
நிதி அமைச்சகம்
எளிதாக தொழில் செய்யும் சீர்திருத்தங்கள்: 15 மாநிலங்கள் நிறைவு செய்தன
எளிதாக தொழில் செய்யும் சீர்திருத்தங்களை நிறைவு செய்த மாநிலங்களின் எண்ணிக்கை 15 ஆக உயர்ந்துள்ளது.
மத்திய செலவினத்துறை அறிவித்த, எளிதாக தொழில் தொடங்கும் சீர்திருத்தங்களை நிறைவு செய்து விட்டதாக குஜராத், உத்தரப் பிரதேம், உத்தரகாண்ட் ஆகிய மாநிலங்களும் தற்போது அறிவித்துள்ளன.
இதையடுத்து தொழில் வளர்ச்சி மற்றும் உள்நாட்டு வர்த்தகத் துறையின் பரிந்துரையின் பேரில், இந்த 3 மாநிலங்களும், வெளிச் சந்தையில் ரூ.9,905 கோடிக்கு கூடுதல் நிதி ஆதாரங்களை திரட்டிக் கொள்ள செலவினத்துறை அனுமதி வழங்கியுள்ளது.
இதற்கு முன்பு ஆந்திரப் பிரதேசம், அசாம், ஹரியானா, இமாச்சலப் பிரதேசம், கர்நாடகா, கேரளா, மத்தியப் பிரதேசம், ஒடிசா, பஞ்சாப், ராஜஸ்தான், தமிழ்நாடு, தெலுங்கானா ஆகிய மாநிலங்கள் எளிதாக தொழில் செய்யும் சீர்திருத்தங்களை நிறைவு செய்து விட்டதாக அறிவித்திருந்தன. இதை தொழில் வளர்ச்சி துறையும் உறுதி செய்தது.
இந்த சீர்திருத்தத்தை நிறைவு செய்த 15 மாநிலங்களும், ரூ.38,088 கோடி கூடுதல் கடன் பெற அனுமதி வழங்கப்பட்டுள்ளது.
நாட்டில் வர்த்தக முதலீட்டை அதிகரிக்க, இந்தச் சீர்திருத்தம் மிக முக்கியமானது. எளிதாக தொழில் செய்யும் சூழல் மேம்பட்டால், நாட்டின் பொருளாதாரம் விரைவாக வளர்ச்சியடையும். அதனால் இந்த சீர்திருத்தத்தை மேற்கொள்ளும் மாநிலங்கள் கூடுதலாக கடன் பெற அனுமதிக்கும் முடிவை மத்திய அரசு கடந்த 2020ம் ஆண்டு மே மாதம் எடுத்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698600
சுற்றுச்சூழல் மற்றும் வனத்துறை அமைச்சகம்
பிளாஸ்டிக் கழிவு நிர்வாக விதிகள் 2016-ன் கீழ் பிளாஸ்டிக் பேக்கேஜிங்கில் நீடிக்கப்பட்ட உற்பத்தியாளர்கள் பொறுப்பு வழிகாட்டு நெறிமுறைகளை அரசு அறிவித்துள்ளது
பிளாஸ்டிக் கழிவு நிர்வாக விதிகள் 2016-ன் கீழ் பிளாஸ்டிக் பேக்கேஜிங்கில் நீடிக்கப்பட்ட உற்பத்தியாளர்கள் பொறுப்பு வழிகாட்டு நெறிமுறைகளை சுற்றுச்சூழல், வனம், பருவநிலை மாற்ற அமைச்சகம் அறிவித்துள்ளது. குறைந்த பயன்பாட்டையும், அதிகபட்ச மாசினையும் கொண்ட ஒருமுறை பயன்படுத்தும் பிளாஸ்டிக் பொருட்களை 2022 ஜூலை 1 முதல் தடை செய்வதுடன் இணைந்ததாக இந்த வழிகாட்டு நெறிமுறைகள் உள்ளன. நாட்டில் குப்பையாக போடப்படும் பிளாஸ்டிக் கழிவுகளால் ஏற்படும் மாசினை குறைப்பதற்கு இது முக்கியமான நடவடிக்கையாகும்.
இந்த வழிகாட்டு நெறிமுறைகள் பிளாஸ்டிக் பொருட்களுக்கு புதிய மாற்றுகள் உருவாக்கத்தையும், நீடித்த பிளாஸ்டிக் பேக்கேஜிங் குறித்த வணிகங்களுக்குத் திட்டமிடுதலையும் மேம்படுத்தும் என்று டுவிட்டர் செய்தி ஒன்றில் சுற்றுச்சூழல், வனம், பருவநிலை மாற்ற அமைச்சர் திரு.பூபேந்தர் யாதவ் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1799170
பாதுகாப்பு அமைச்சகம்
தாய்லாந்தில் உள்ள புக்கெட்டுக்கு முதல் பயிற்சி படைப்பிரிவு வருகை
ஐ.என்.எஸ்.டி.ஆர், ஐ.என்.எஸ் சுஜாதா, ஐ.என்.எஸ் சுதர்ஷினி மற்றும் ஐ.சி.ஜி.எஸ் சாரதி ஆகியவற்றைக் கொண்ட முதல் பயிற்சி ஸ்குவாட்ரனின்  கப்பல்கள் செப்டம்பர் 25-28 வரை தாய்லாந்தின் புக்கெட் நகருக்கு நீண்ட தூர பயிற்சியின் ஒரு பகுதியாக விஜயம் செய்தன. 1டிஎஸ் மூத்த அதிகாரி கேப்டன் சர்வ்பிரீத் சிங் மற்றும் கப்பல்களின் கட்டளை அதிகாரிகள் மூன்றாவது கடற்படை பகுதி கட்டளையின் ரியர் அட்மிரல் புச்சாங் ரோட்னிக்ரோன் தலைமை அதிகாரியை சந்தித்தனர்.
ஐ.என்.எஸ் டிர் கப்பலில் ஆர்.டி.என் அதிகாரிகள் மற்றும் இந்திய வம்சாவளியினருடன் மூன்றாவது கடற்படை பகுதி கட்டளையின் தலைமை அதிகாரிக்கு வரவேற்பு அளிக்கப்பட்டது. கப்பல்களைப் பார்வையிட பார்வையாளர்களுக்கு அனுமதி வழங்கப்பட்டது. பல்வேறு பள்ளிகளின் குழந்தைகள் கப்பல்களின் வழிகாட்டப்பட்ட சுற்றுப்பயணத்திற்கு அழைத்துச் செல்லப்பட்டனர். 1டிஎஸ் பயிற்சியாளர்கள் பாங் நங்கா கடற்படைத் தளத்தில் உள்ள கடற்படை அகாடமியைப் பார்வையிட்டனர்.
இந்தப் பயணத்தில் இரு கடற்படைகளைச் சேர்ந்த வீரர்களும் , தொழில்முறை தொடர்பு, விளையாட்டுப் போட்டிகள் மற்றும் கூட்டு யோகா அமர்வுகளில் ஈடுபட்டனர். ராயல் தாய் கடற்படைக் கப்பலான கிளெங் உடனான கடல்சார் பயிற்சி கூட்டாண்மையின் ஒரு பகுதியாக, பயிற்சியாளர்கள், மேனோவர்ஸ், கடலில் நிரப்புவதற்கான அணுகுமுறைகள் ஆகியவற்றின் குறுக்கு பயணங்கள் நடத்தப்பட்டன. இந்தப் பயணம் கடல்சார் தொடர்புகளை வலுப்படுத்துவதோடு, இரு கடற்படைகளுக்கும் இடையிலான வலுவான நட்புறவை வலுப்படுத்துகிறது.
------
ANU/AD/PKV/KPG
(Visitor Counter : 65
உள்துறை அமைச்சகம்
திருவள்ளுவர் தினத்தையொட்டி மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா வாழ்த்து தெரிவித்துள்ளார்
திருவள்ளுவர் தினத்தையொட்டி மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா, வாழ்த்து தெரிவித்துள்ளார்.
இது தொடர்பாக அவர் வெளியிட்டுள்ள ட்விட்டர் பதிவில், திருவள்ளுவர் போதித்த தெய்வீக ஞானமும் வாழ்க்கைப் பாடமும் பல நூற்றாண்டுகளுக்கு பிறகும் தெய்வ பக்தியுடன் கூடிய வாழ்க்கைப் பாதையைக் காட்டுவதாகத் தெரிவித்துள்ளார்.
இளைஞர்களிடையே, திருவள்ளுவரின் நூல்களை படிக்கும் ஆர்வத்தை நாடு தழுவிய அளவில் இந்த நாள் தூண்டட்டும் என்றும் மத்திய உள்துறை மற்றும் கூட்டுறவுத்துறை அமைச்சர் கூறியுள்ளார்.
பழங்குடியினர் நலத்துறை அமைச்சகம்
மத்திய பிரதேசத்தில் ஐந்து உணவுப் பூங்காக்கள் அமைப்பதற்கான புரிந்துணர்வு ஒப்பந்தம்: ட்ரைஃபெட்- அகில் பாரதிய வன்வாசி கல்யாண் கேந்திரா கையெழுத்து
பழங்குடி மக்களின் வாழ்வாதாரத்தை மேம்படுத்துவதற்காகவும், அவர்களுக்கு அதிகாரம் அளிக்கவும் மத்திய பழங்குடி விவகாரங்கள் அமைச்சகத்தின் கீழ் இயங்கும் இந்திய பழங்குடியினர் கூட்டுறவு விற்பனை மேம்பாட்டு கூட்டமைப்பு , மத்தியப் பிரதேசம், சத்தீஸ்கர், ஜார்க்கண்ட் ஆகிய மாநிலங்களில் இயங்கும் அகில் பாரதிய வன்வாசி கல்யாண் கேந்திரா என்ற அமைப்புடன் கூட்டணி அமைக்க முடிவு செய்துள்ளது.
இதன்படி மத்தியப் பிரதேசத்தில் ஐந்து மாவட்டங்களில் உணவுப்பூங்கா அமைப்பதற்கான புரிந்துணர்வு ஒப்பந்தத்தில் இரண்டு நிறுவனங்களும் 2021 ஜனவரி 3-ஆம் தேதி கையெழுத்திட்டன. மத்தியப் பிரதேசத்தின் பேதுல் பாராளுமன்ற உறுப்பினர் திரு துர்கா தாஸ் யுகே முன்னிலையில், ட்ரைஃபெட் அமைப்பின் மேலாண் இயக்குநர் திரு பிரவிர் கிருஷ்ணா, அகில் பாரதிய வன்வாசி கல்யாண் கேந்திராவின் பொதுச் செயலாளர் திரு யோகேஷ் பாபத் ஆகியோர் இதில் கையெழுத்திட்டனர்.
பழங்குடி மக்களின் வாழ்வாதாரத்தை மேம்படுத்துவது, வன் தன் திட்டத்தை செயல்படுத்துவது உள்ளிட்ட பணிகளில் இந்த இரண்டு அமைப்புகளும் இணைந்து செயல்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1686008
பிரதமர் அலுவலகம்
ஐஎப்எஸ் தினத்தில், இந்திய வெளியுறவுப் பணி அதிகாரிகளுக்கு பிரதமர் வாழ்த்து
ஐஎப்எஸ் தினத்தில், இந்திய வெளியுறவு பணி அதிகாரிகளுக்கு, பிரதமர் திரு நரேந்திர மோடி வாழ்த்து தெரிவித்துள்ளார்.
டிவிட்டரில் அவர் விடுத்துள்ள பதிவில், ‘‘ஐஎப்எஸ் தினத்தில், அனைத்து இந்திய வெளியுறவுப் பணி அதிகாரிகளுக்கும் வாழ்த்துக்கள். நாட்டுக்கு சேவை ஆற்றுவதிலும், உலகளாவிய தேசிய நலன்களை மேம்படுத்துவதற்காகவும், அவர்கள் ஆற்றிய பணி பாராட்டுக்குரியது. வந்தே பாரத் திட்டம் மற்றும் இதர கொவிட் தொடர்பான விஷயங்களில், அவர்கள் நமது நாடு மற்றும் இதர நாட்டு மக்களுக்கும் உதவ மேற்கொண்ட முயற்சிகள் குறிப்பிடத்தக்கது’’ என குறிப்பிட்டுள்ளார்.
(
சுகாதாரம் மற்றும் குடும்ப நலத்துறை அமைச்சகம்
தேசிய அளவில் அமலாக்கப்படும் நோய் ஒழிப்புத் திட்டங்கள்
மலேரியா, யானைக்கால் நோய், ஒட்டுண்ணி நோய், காசநோய், தொழுநோய் போன்ற பல்வேறு நோய்களை ஒழிப்பதற்கான திட்டத்தை மத்திய அரசு அமல்படுத்தி வருகிறது. இதன் படி சில நோய்களுக்கு கால இலக்கு நிர்ணயிக்கப்பட்டுள்ளது.
1. மலேரியா – 2030-க்குள் ஒழிக்க இலக்கு
2. யானைக்கால் நோய் -2030-க்குள் ஒழிக்க இலக்கு
3. ஒட்டுண்ணி நோய்-2023-க்குள் ஒழிக்க இலக்கு
தொழுநோய்க்கு, தொழுநோய் இல்லாத இந்தியாவை உருவாக்கும் இலக்குடன் தேசிய தொழுநோய் ஒழிப்பு திட்டத்தை அரசு செயல்படுத்தி வருகிறது. இது மத்திய அரசின் தேசிய சுகாதார இயக்கத்தின் ஆதரவில் செயல்படுத்தப்படுவதாகும். மாவட்ட அளவில் 10,000 மக்கள் தொகையில் ஒன்றுக்கும் குறைவாக இந்த நோயை கட்டுப்படுத்துவது தேசிய தொழுநோய் ஒழிப்பு திட்டத்தின் நோக்கமாகும். இரண்டாவது கட்டத்தில் புதிய நோயாளிகள் உருவாகாமலும், குழந்தைகளுக்கு இந்த நோயே இல்லாமல் செய்வதும் இலக்காகும்.
உலக அளவிலான நீடித்த வளர்ச்சி இலக்குகளுக்கான 2030-ம் ஆண்டுக்கு 5 ஆண்டுகளுக்கு முன்னதாக 2025 வாக்கில் காசநோயை ஒழிப்பதற்கும் தேசிய காசநோய் ஒழிப்பு திட்டத்தை அரசு செயல்படுத்துகிறது.
நடப்பு ஆண்டு பட்ஜெட்டில் தமிழ்நாட்டிற்கு தொற்றுநோய் ஒழிப்புக்கு ரூ.48.06 லட்சமும் தொழுநோய் ஒழிப்பு திட்டத்திற்கு ரூ.165 லட்சமும், காச நோய் ஒழிப்பு திட்டத்திற்கு ரூ.6,497 லட்சமும் நிதியுதவி அளிக்கப்பட்டுள்ளது. இதே போல் புதுச்சேரிக்கு தொழுநோய் ஒழிப்பு திட்டத்திற்கு ரூ.5 லட்சமும், காச நோய் ஒழிப்பு திட்டத்திற்கு ரூ.417 லட்சமும் நிதியுதவி அளிக்கப்பட்டுள்ளது.
இந்த தகவல்களை இன்று மாநிலங்களவையில் மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார் எழுத்து மூலம் அளித்த பதிலில் தெரிவித்தார்.
எஃகுத்துறை அமைச்சகம்
'தற்சார்பு இந்தியா: வீடு, கட்டிடக் கட்டுமானம் மற்றும் விமானத் துறையில் எஃகுப் பயன்பாட்டை அதிகரித்தல்' என்னும் இணையக் கருத்தரங்கை எஃகு அமைச்சகம் நடத்தவிருக்கிறது
'தற்சார்பு இந்தியா: வீடு, கட்டிடக் கட்டுமானம் மற்றும் விமானத் துறையில் எஃகுப் பயன்பாட்டை அதிகரித்தல்' என்னும் தலைப்பிலான இணையக் கருத்தரங்கை இந்தியத் தொழில் கூட்டமைப்புடன்  இணைந்து, வீட்டுவசதி மற்றும் நகர்ப்புற விவகாரங்கள் அமைச்சகம் மற்றும் விமானப் போக்குவரத்து அமைச்சகத்துடன் எஃகு அமைச்சகம் நடத்தவிருக்கிறது கட்டுமானம், உள்கட்டமைப்புத் துறைகளில் எஃகுப் பயன்பாட்டை அதிகரிப்பதோடு, எஃகின் தீவிரப் பயன்பாடுள்ள கட்டுமானத்தை ஊக்குவிக்க பயனர்கள் மற்றும் விநியோகஸ்தர்களுக்கு இடையே உள்ள இடைவெளியை இந்த இணையக் கருத்தரங்கு போக்கும். நிகழ்ச்சியின் தலைமை விருந்தினராக பெட்ரோலிய, இயற்கை எரிவாயு மற்றும் எஃகுத்துறை அமைச்சர் திரு. தர்மேந்திர பிரதான் கலந்து கொள்வார். வீட்டுவசதி மற்றும் நகர்ப்புற விவகாரங்கள், விமானப் போக்குவரத்து இணை அமைச்சர்  மற்றும் வர்த்தகம் மற்றும் தொழில்கள் இணை அமைச்சர் திரு. ஹர்தீப்சிங் புரி சிறப்பு விருந்தினராக இருப்பார். எஃகுக்கான இணை அமைச்சர் திரு பக்கன் சின் குலாஸ்தே தொடக்க அமர்வில் கலந்து கொள்வார்.
எஃகு சார்ந்த வடிவமைப்பு மற்றும் கட்டிடம், வீடுகள் மற்றும் விமான நிலையம் ஆகியவற்றின் கட்டுமானங்களில் எஃகுப் பயன்பாட்டை அதிகரித்தல் குறித்த பயனர்களின் எண்ணங்கள் மீது இந்த இணையக் கருத்தரங்கு கவனம் செலுத்தும். தற்போதைய தேவையைப் பூர்த்தி செய்தல், எதிர்கால வளர்ச்சித் திட்டங்கள், புதிய பொருள்களுக்கான உற்பத்தி மற்றும் ஆராய்ச்சித் திறன்கள் ஆகியவற்றை பற்றிய எஃகு உற்பத்தியாளர்களின் கருத்துகளும் கவனத்தில் எடுத்துக் கொள்ளப்படும்.
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 39.53 கோடி தடுப்பூசி டோஸ்கள் போடப்பட்டுள்ளன.
நாடு முழுவதும், இதுவரை 3,01,83,876 பேர் கொவிட் தொற்றிலிருந்து குணமடைந்துள்ளனர்.
குணமடைந்தவர்களின் விழுக்காடு 97.28% ஆக அதிகரித்துள்ளது.
கடந்த 24 மணி நேரத்தில் 40,026 தொற்றாளர்கள் குணமடைந்துள்ளனர்.
கடந்த 24 மணி நேரத்தில், 38,949 புதிய பாதிப்புகள் இந்தியாவில் பதிவாகி உள்ளன.
தற்போது இந்தியாவில் கொரோனா தொற்றுக்காக 4,30,422 பேர் சிகிச்சை பெற்று வருகின்றனர்.
இது மொத்த தொற்றாளர்களின் எண்ணிக்கையில் 1.39% ஆகும்.
வாராந்திர தொற்று உறுதி விகிதம் 5 சதவீதத்திற்கும் குறைவாக சரிந்து 2.14% ஆக உள்ளது.
தினசரி தொற்று விகிதம் தொடர்ந்து 25 நாட்களாக 3 சதவீதத்திற்கும் குறைவாக 1.99% ஆக பதிவாகி உள்ளது.
இந்தியாவில் இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 44.00 கோடி ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1736038
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் திட்டத்தின் கீழ் ஏப்ரல் 22-ந் தேதி நடைபெற்ற வட்டார அளவிலான சுகாதார சேவை மேளாவில் 4 லட்சத்து 53 ஆயிரத்திற்கு மேற்பட்டவர்கள் பங்கேற்றனர்
விடுதலைப் பெருவிழாவின் ஒரு பகுதியாக ஆயுஷ்மான் பாரத் சுகாதார மற்றும் நலவாழ்வு மையங்களின் 4-ம் ஆண்டு விழாவை மத்திய சுகாதாரம் மற்றும் குடும்ப நலத்துறை அமைச்சகம், மாநிலங்கள் மற்றும் யூனியன் பிரதேசங்களுடன் இணைந்து கடந்த 16-ந் தேதி முதல் 22-ந் தேதி வரை நடத்தியது. இதையொட்டி மத்திய சுகாதார அமைச்சர், மாநிலங்கள், யூனியன் பிரதேசங்களின் சுகாதார அமைச்சர்கள், நாடாளுமன்ற, சட்டப்பேரவை உறுப்பினர்கள், மத்திய சுகாதார அமைச்சக உயர் அதிகாரிகள், மாநிலங்கள், யூனியன் பிரதேசங்களின் சுகாதார முதன்மை செயலாளர்கள், மாநில சுகாதாரத்துறை அதிகாரிகள் மற்றும் உள்ளாட்சி பிரதிநிதிகள் ஆகியோர் பொது மக்களிடையே ஆயுஷ்மான் பாரத் திட்டம் குறித்து விழிப்புணர்வு ஏற்படுத்தினார்கள். கடந்த 18-ந் தேதி முதல் 22-ந் தேதி வரை ஒவ்வொரு மாவட்டத்திலும் குறைந்தது ஒரு வட்டாரத்தில் ஒரு லட்சத்திற்கும் மேற்பட்ட ஆயுஷ்மான் பாரத், சுகாதார மற்றும் நலவாழ்வு மையங்களில் சுகாதார மேளாக்கள் நடைபெற்றன.
இதன் ஐந்தாம் நாளில் 496 வட்டாரங்களில் 4 லட்சத்து 53 ஆயிரத்திற்கும் மேற்பட்டவர்கள் பங்கேற்றனர். 59 ஆயிரம் பேருக்கு ஆயுஷ்மான் பாரத் அட்டைகள் வழங்கப்பட்டன. ஆயிரக்கணக்கானோருக்கு உயர் ரத்த அழுத்தம், நீரிழிவு, காசநோய் பரிசோதனைகள் நடத்தப்பட்டது.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1819220